Diane Schuur - Vikipeedia, vaba entsüklopeedia

# Diane Schuur

###

Diane Joan Schuur (sündis 10. detsembril 1953) on USA lauljatar-pianist, tänapäeva džässi üks hinnatumaid artiste.

Diane Schuur on sünnist saati pime.

Tema esimene singel ilmus 1971. aastal ning kandis nime "Dear Mommy and Daddy".

Aastal 1975 kutsus tummar Ed Shaughnessy teda koos oma bigbändiga esinema Monterey džässfestivalile. Läbimurre saabus samal festivalil 1979. aastal, kus saksofonist Stan Getz vaimustus tema talendist ning kutsus ta Valgesse Majja esinema.

Aastal 1984 kutsus tollane Ameerika esimene leedi Nancy Reagan Schuuri teist korda esinema Valgesse Majja. Selle kontserdi raadioülekanne tõi talle plaadilepingu firmaga GRP. Samal aastal ilmus ka tema esimene plaat "Deedles". Ühtekokku on tal ilmunu 17 CD-plaati ja neli singlit.

Oma esimese naisvokalisti Grammy võitis ta 1986. aastal, järgmine tuli juba 1987. aastal. Pärast neid auhindu on teda võrreldud džässmuusika 'Suurte Leedide', Sarah Vaughni ja Ella Fitzgeraldiga.

Aastal 2002 külastas Diane Schuur Eestit ning oli džässifestivali "Jazzkaar" peaesineja.

Välja otsitud andmebaasist "http://et.wikipedia.org../../../d/i/a/Diane_Schuur_129b.html"

Kategooriad: Ameerika Ühendriikide lauljad | Sündinud 1953

##### Views

- Artikkel
- Arutelu
- Viimane redaktsioon

##### Otsi

##### Teised keeled

- English